**V ý z v a**

na predloženie ponuky v zákazke s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o VO“)

# identifikácia

Bratislavský samosprávny kraj  
Sabinovská 16  
820 05 Bratislava

**Kontaktná osoba:**

Ing. Katarína Vančová

referent oddelenia verejného obstarávania

tel. číslo: 02/48 264 207

e-mail: [katarina.vancova@region-bsk.sk](mailto:katarina.vancova@region-bsk.sk)

# NÁZOV a Predmet zákazky

* 1. **Názov zákazky**

Zabezpečenie svetelného pultu pre potreby divadla ASTORKA KORZO´90 v Bratislave

* 1. **Predmet zákazky**

Predmetom zákazky je zabezpečenie svetelného pultu pre potreby divadla ASTORKA KORZO´90 v Bratislave v súlade s technickou špecifikáciou a osobitnými podmienkami na plnenie.

* 1. **Identifikácia predmetu obstarávania podľa Spoločného slovníka obstarávania (CPV):**

31000000-1 Elektrické stroje, prístroje, zariadenia a spotrebný tovar, osvetlenie

31500000-1 Osvetľovacie zariadenia a elektrické žiarovky

45310000-3 Elektroinštalačné práce

* 1. **Opis predmetu zákazky:**
     1. Predmetom tejto zákazky je výber najvhodnejšej spoločnosti/ponuky, ktorá zabezpečí predmet zákazky definovaný v***bode 2*** Výzvy na predloženie ponuky (ďalej len „Výzva“).
     2. Podrobné vymedzenie predmetu a rozsahu zákazky je v ***Prílohe č. 1*** Výzvy.
  2. Predpokladaná hodnota zákazky: **23 693,33** **EUR bez DPH**

# Podmienky plnenia

* 1. Na predmet zákazky uvedený v ***bode 2*** Výzvy bude vystavená ***objednávka.*** Podmienky plnenia sú podrobne uvedené v***Prílohe č. 4*** Výzvy.

3.2 Miesto plnenia je: Štúdio A2 – Nové župné divadlo,Mickiewiczova ulica č. 2, 811 07 Bratislava

3.3 Termín realizácie predmetu zákazky: najneskôr do 15 09. 2020

3.4 O ďalšom postupe bude uchádzač informovaný verejným obstarávateľom v lehote viazanosti ponúk.

# podmienky účasti uchádzačov

* 1. Uchádzač musí spĺňať nasledovné podmienky týkajúce sa **osobného postavenia**.

***Požaduje sa*** ***preukázanie splnenia podmienok osobného postavenia podľa § 32 ods. 1 písm. e) a f) zákona o VO:***

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 písm. e) a f) zákona o VO dokladmi podľa § 32 ods. 2 písm. e) a f), resp. podľa § 32 ods. 4 a/alebo ods. 5 zákona o VO.

Verejný obstarávateľ umožňuje uchádzačom preukázať splnenie podmienok účasti podľa § 32 ods.1 písm. e) a f) zákona o VO predložením *čestného vyhlásenia*, *zápisom do zoznamu hospodárskych subjektov* alebo *vlastným predložením dokladov.*

V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona o VO výpisom z Obchodného registra Slovenskej republiky alebo výpisom zo Živnostenského registra Slovenskej republiky, uchádzač *nie je povinný* v zmysle § 32 ods. 3 zákona o VO tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

***Verejný obstarávateľ upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) zákona o VO.***

1. **osobitné požiadavky na plnenie predmetu zákazky**

5.1 Verejný obstarávateľ požaduje plnenie predmetu zákazky subjektom autorizovaným na distribúciu a servis dodávaného zariadenia. Z uvedeného dôvodu verejný obstarávateľ požaduje, aby uchádzač vo svojej ponuke predložil osvedčenie o autorizácii (napr.: certifikát, potvrdenie alebo písomnú zmluvu uzatvorenú s výrobcom alebo inou oprávnenou osobou) na distribúciu a servis dodávaného zariadenia v Slovenskej republike, resp. v členských štátoch Európskej únie.

5.2 Predávajúci je povinný predložiť v rámci svojej ponuky kompletnú podrobnú technickú dokumentáciu a podrobné návody pre verejného obstarávateľa.

5.3 Predávajúci je povinný predložiť v rámci svojej ponuky doklad o tom, že je autorizovaný servisný partner na území Slovenskej Republiky.

5.4 predajca zabezpečí dodanie, vykládku, inštaláciu a uvedenie do prevádzky, základné predvedenie funkčnosti zodpovedným osobám verejného obstarávania v mieste plnenia, minimálne trojdňové zaškolenie zodpovedných osôb verejného obstarávateľa.

5.5 Po dodaní tovaru musí predávajúci vytvoriť dostatočný časový priestor na skontrolovanie kvality, technických parametrov.

5.6 Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený tovar a pod.)

# Obhliadka miesta plnenia predmetu zákazky

Nepožaduje sa

# Obsah ponuky

* 1. Ponuka predložená uchádzačom bude obsahovať:
* doklady preukazujúce splnenie podmienok účasti uchádzača podľa ***bodu 4.1*** Výzvy,
* čestné vyhlásenie k podmienkam zákazky ***(Príloha č. 2*** Výzvy),
* vyplnený a oprávnenou osobou podpísaný **„Návrh na plnenie kritéria“ *(Príloha č. 3*** Výzvy);
* vyplnené a oprávnenou osobou podpísané **„Obchodné podmienky plnenia predmetu zákazky“**

(***Príloha č. 4*** Výzvy),

* **osvedčenie o autorizácii** (napr.: certifikát, potvrdenie alebo písomnú zmluvu uzatvorenú s výrobcom alebo inou oprávnenou osobou) na distribúciu a servis dodávaného zariadenia v Slovenskej republike, resp. v členských štátoch Európskej únie,
* ***kompletnú podrobnú technickú dokumentáciu a podrobné návody pre verejného obstarávateľa,***
* **doklad** o tom, že je **autorizovaný servisný partner** na území Slovenskej Republiky.
  1. Ak ponuku predkladá skupina dodávateľov:
* čestné vyhlásenie o vytvorení skupiny dodávateľov

***(Príloha č. 2*** Výzvy)

* plnomocenstvo v ktorom uchádzač preukazuje splnomocnenie pre konanie v mene skupiny dodávateľov.
  1. *V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.*

7.4 ***Požadované doklady predloží uchádzač ako súčasť ponuky vo forme prílohy/príloh vo formáte .pdf prostredníctvom funkcionality systému PROEBIZ a zároveň vloží celkovú cenu v EUR s DPH za celý predmet zákazky do systému PROEBIZ.***

# KOMUNIKÁCIA, Miesto, LEHOTA A spôsob PREDKLADANIA PONUKY, LEHOTA VIAZANOSTI PONUKY

* 1. Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.
  2. Verejný obstarávateľ pri zadávaní zákazky stanovuje elektronickú komunikáciu, ktorá sa realizuje prostredníctvom systému PROEBIZ.
  3. Ponuky sa predkladajú v lehote na predkladanie ponúk elektronicky **prostredníctvom systému PROEBIZ**.
  4. Ponuka a ďalšie doklady a dokumenty pri výbere uchádzača sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
  5. Lehota na predkladanie ponúk je stanovená **do 21. 07. 2020 do 10:00 hod.**

***Ponuky predložené po*** ***lehote na predkladanie ponúk nebudú akceptované.***

* 1. Uchádzač je svojou ponukou viazaný do 31. 08. 2020.

# Kritérium na vyhodnotenie ponúk

* 1. Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*

# VYHODNOTENIE PONÚK

10.1 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky po vyhodnotení kritérií na vyhodnotenie ponúk, pričom vyhodnotenie ponúk podľa kritéria na vyhodnotenie ponúk je realizované automatizovaným spôsobom systému PROEBIZ.

10.2 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a bude vylúčená. O vylúčení bude uchádzač bezodkladne informovaný verejným obstarávateľom. V prípade vylúčenia ponuky takéhoto uchádzača bude verejný obstarávateľ vyhodnocovať ponuku uchádzača, ktorý sa umiestnil na ďalšom mieste v poradí.

10.3 Platnou ponukou je ponuka, ktorá obsahuje všetky náležitosti uvedené ***v bode 7*** Výzvy*,* neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo Výzve a neobsahuje také skutočnosti, ktoré sú v rozpore so všeobecne záväznými právnymi predpismi.

10.5 V prípade nejasnosti, pochybnosti a potreby objasnenia ponúk alebo dokladov preukazujúcich splnenie podmienok účasti, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie v lehote určenej verejným obstarávateľom.

10.6 Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

10.7 V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j.   
v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.

10.8 Verejný obstarávateľ si vyhradzuje právo odmietnuť všetky predložené ponuky.

10.9 Verejný obstarávateľ si vyhradzuje právo zmeniť podmienky zákazky.

10.10 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk.

**11. Zrušenie zákazky**

11.1 Verejný obstarávateľ si vyhradzuje právo zrušiť zákazku bez uvedenia dôvodu.

# 12. Dôvernosť a ochrana osobných údajov

12.1 Verejný obstarávateľ počas priebehu tejto zákazky nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

12.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

12.3 Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave dňa 14. 07. 2020

Peter Šimeček

vedúci oddelenia verejného obstarávania

**Zoznam príloh:**

Príloha č. 1: Podrobný opis predmetu zákazky

Príloha č. 2: Čestné vyhlásenia

Príloha č. 3: Návrh na plnenie kritéria

Príloha č. 4: Obchodné podmienky plnenia predmetu zákazky

Príloha č. 5: Spôsob uplatnenia hodnotiaceho kritéria a spôsob určenia ceny

**Príloha č. 1 Podrobný opis predmetu zákazky**

**Predmetom zákazky je** zabezpečenie svetelného pultu pre potreby divadla ASTORKA KORZO´90 v Bratislave vrátane dodania, vykládky, inštalácie, uvedenia do prevádzky a základného predvedenia funkčnosti zodpovedným osobám kupujúceho v mieste plnenia, a to v súlade s požadovanou technickou špecifikáciou a osobitnými podmienkami na plnenie predmetu zákazky. Predmet zákazky zahŕňa minimálne trojdňové zaškolenie zodpovedných osôb kupujúceho.

**Technická špecifikácia predmetu zákazky:**

**1 ks univerzálna svetelná konzola**

- konzola musí vedieť ovládať minimálne 4 096 parametrov s možnosťou ovládania v reálnom čase až do 250 000 parametrov pri použití prídavných procesorových jednotiek

- musí mať možnosť 3D vizualizácie všetkých dôležitých funkcií a efektov svietidiel v reálnom čase za pomoci zabudovaného vizualizéra, a vizualizácia môže prebiehať bez použitia PC počítača

- musí byť vybavená motorickými fadermi s možnosťou svetelnej zmeny podsvietenia faderu - konzola musí podporovať GDTF (General Device Type Format) natívne - musí byť vybavená 6 DMX výstupmi a 1 DMX vstupom

- musí mať tiež možnosť pripojenia jednej externej multi-dotykovej obrazovky

- musí obsahovať minimálne 5 podsvietených duálnych enkóderov

- musí obsahovať minimálne 15 podsvietených motorizovaných 60mm faderov, 60 samostatných playbackov a 16 priraditeľných x-key ( tlačítok )

- musí mať minimálne 39 ks RGB podsvietených otočných potenciometrov pre priradenie ľubovoľných riadiacich funkcií

- musí minimálne obsahovať 3 konektory etherCON, 5 konektorov USB - musí mať dva podsvietené motorizované 100mm fadery pre crossfade A/B sekcie

- musí obsahovať jeden kus LED lampičku a klávesnicu ako externé príslušenstvo

- konzola musí mať túto minimálnu výbavu vstupno-výstupných konektorov: 1x powerCON TRUE1, 1x MIDI IN (5-pin DIN), 1xMIDI OUT (5-pin DIN), 1x lineárny časový kód IN (3-pin XLR samica), 1x Audio IN (3-pin XLR zásuvka), 1x GPI univerzálne rozhranie pre diaľkové ovládanie, 2x S/PDIF vstup a výstup, 3x USB 2.0, 3x USB 3.0

- kvôli rozmerovým možnostiam osvetľovacej kabíny a zájazdovým použitiam pultu nesmú presiahnuť rozmery 850x440x170 mm (ŠxHxV) a maximálna prípustná hmotnosť pultu je 20 kg.

**Osobitné požiadavky na plnenie predmetu zákazky:**

1. *Verejný obstarávateľ požaduje plnenie predmetu zákazky subjektom autorizovaným na distribúciu a servis dodávaného zariadenia. Z uvedeného dôvodu verejný obstarávateľ požaduje, aby uchádzač vo svojej ponuke predložil osvedčenie o autorizácii (napr.: certifikát, potvrdenie alebo písomnú zmluvu uzatvorenú s výrobcom alebo inou oprávnenou osobou) na distribúciu a servis dodávaného zariadenia v Slovenskej republike, resp. v členských štátoch Európskej únie.*

*2. Predávajúci je povinný predložiť v rámci svojej ponuky kompletnú podrobnú technickú dokumentáciu a podrobné návody pre verejného obstarávateľa.*

*3. Predávajúci je povinný predložiť v rámci svojej ponuky doklad o tom, že je autorizovaný servisný partner na území Slovenskej Republiky.*

4*. Dodávateľ zabezpečí dodanie, vykládku, inštaláciu a uvedenie do prevádzky, základné predvedenie funkčnosti zodpovedným osobám kupujúceho v mieste plnenia, minimálne trojdňové zaškolenie zodpovedných osôb kupujúceho.*

*5. Po dodaní tovaru musí dodávateľ vytvoriť dostatočný časový priestor na skontrolovanie kvality, technických parametrov.*

*6. Objednávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený tovar a pod.)*

V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, uchádzač je v súlade s § 42 ods. 3 zákona o verejnom obstarávaní oprávnený predložiť ponuku aj na technický a funkčný ekvivalent.

Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014).

V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, verejný obstarávateľ vyžaduje, aby uchádzač už vo svojej ponuke predložil dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C‑14/17 z 12. júla 2018).

Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa.

**Príloha č. 2: Čestné vyhlásenia**

*Obchodné meno:*

*Sídlo/miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** s podmienkami zákazky na predmet zákazky **„Zabezpečenie svetelného pultu pre potreby divadla ASTORKA KORZO´90 v Bratislave“**, ktoré určil verejný obstarávateľ v podmienkach zákazky.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

...................................................

meno a priezvisko, funkcia

podpis0F[[1]](#footnote-1)

**Čestné vyhlásenie**

**o vytvorení skupiny dodávateľov**

1. Podpísaní zástupcovia dodávateľov uvedených v tomto vyhlásení týmto vyhlasujeme, že predkladáme spoločnú ponuku v zákazke s nízkou hodnotou pod názvom **„Zabezpečenie svetelného pultu pre potreby divadla ASTORKA KORZO´90 v Bratislave“**. Skupina pozostáva z nasledovných samostatných právnych subjektov:

Subjekt 1:1F[[2]](#footnote-2)

Subjekt 2:

1. V prípade, že naša spoločná ponuka bude úspešná a bude verejným obstarávateľom prijatá, súhlasíme, aby bola zmluva o dielo podpísaná objednávateľom a splnomocneného zástupcu skupiny dodávateľov, ktorým je:2F[[3]](#footnote-3)
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle Podmienok zákazky (vylúčenie zo zákazky s nízkou hodnotou), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v Slovenskej republike.

V............................ dňa...................................

...................................................

Subjekt 1

meno a priezvisko, funkcia

podpis

V............................ dňa...................................

...................................................

Subjekt 2

meno a priezvisko, funkcia

podpis

Obchodné meno:

Sídlo/ miesto podnikania:

IČO:

**Čestné vyhlásenie**

Vyhlasujeme, že **spĺňame podmienky účasti – podmienky osobného postavenia podľa zákona č. 343/2015 Z. z.** o verejnom obstarávaní a o zmene a doplnení niektorých zákonov v znení neskorších predpisov podľa **§ 32 ods. 1 písm. e) a f)** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

V............................ dňa...................................

...................................................

meno a priezvisko, funkcia

podpis3F[[4]](#footnote-4)

**Príloha č. 3: Návrh na plnenie kritéria**

**Zabezpečenie svetelného pultu pre potreby divadla ASTORKA KORZO´90 v Bratislave**

|  |  |  |  |  |
| --- | --- | --- | --- | --- |
| Uchádzač |  | | | |
|  |  | | | |
| Kritérium na vyhodnotenie ponúk | Najnižšia cena | | | |
|  |  | | | |
| Je uchádzač platiteľom DPH? | ÁNO1 | | | NIE |
|  |  | | | |
|  | Navrhovaná cena v EUR bez DPH | | DPH v EUR | **Navrhovaná celková cena v EUR vrátane DPH -** SÚŤAŽNÉ KRITÉRIUM |
| **Celková cena za dodanie predmetu zákazky** |  | |  |  |
| Uchádzač uvedie pre všetky kritériá kladný nenulový údaj, číslo s presnosťou na dve desatinné miesta (zaokrúhľuje sa matematicky). | | | | |
| V ........................., dňa ............... | | .............................................................  meno a priezvisko, funkcia  podpis2 | | |

--------------------------------------------

1 nehodiace prečiarknuť

2 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.

**Príloha č. 4: Obchodné podmienky plnenia predmetu zákazky**

**Zabezpečenie svetelného pultu pre potreby divadla ASTORKA KORZO´90 v Bratislave**

Realizácia predmetu zákazky bude uskutočnená na základe objednávky.

**Predmet objednávky:**

Dodávateľ sa zaväzuje dodať tovar v súlade s požadovanou technickou špecifikáciou a osobitnými podmienkami na plnenie predmetu zákazky, ktoré je bližšie špecifikované v Prílohe č. 1 „Podrobný opis predmetu zákazky“.

**Cena objednávky**

Celková cena objednávky je ***Vyplní uchádzač*** EUR bez DPH, t. j. ***Vyplní uchádzač*** EUR s DPH za celý predmet zákazky v súlade s predloženým návrhom na plnenie za celý predmet objednávky. Celková cena objednávky je maximálna a neprekročiteľná. Celková cena za celý predmet zákazky zahŕňa všetky náklady dodávateľa súvisiace s plnením predmetu objednávky.

**Návrh na plnenie:**

|  |  |  |  |  |  |
| --- | --- | --- | --- | --- | --- |
| **Názov položky** | Merná jednotka  (MJ) | Počet MJ | Celková cena z celý predmet zákazky  v EUR bez DPH | Výška DPH v EUR | Celková cena za celý predmet zákazky v EUR s DPH |
| Zabezpečenie svetelného pultu pre potreby divadla ASTORKA KORZO´90 v Bratislave | ks | 1 | *Vyplní uchádzač* | *Vyplní uchádzač* | *Vyplní uchádzač* |

**Miesto plnenia:**

Štúdio A2 – Nové župné divadlo,Mickiewiczova ulica č. 2, 811 07 Bratislava

**Lehota plnenia:** najneskôr do 15. 09. 2020

**Podmienky plnenia**

Dodávateľ zabezpečí dodanie, vykládku, inštaláciu a uvedenie do prevádzky, základné predvedenie funkčnosti zodpovedným osobám kupujúceho v mieste plnenia, minimálne trojdňové zaškolenie zodpovedných osôb kupujúceho.

Po dodaní tovaru musí dodávateľ vytvoriť dostatočný časový priestor na skontrolovanie kvality, technických parametrov.

Objednávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený tovar a pod.)

**Platobné podmienky**

Objednávateľ neposkytne dodávateľovi žiadne zálohy alebo preddavky.Podkladom pre platbu bude faktúra vystavená dodávateľom na podklade objednávateľom potvrdeného dodacieho listu. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie, a to v lehote jej splatnosti. Nová lehota splatnosti začne plynúť až po doručení novej faktúry objednávateľovi.

**Spoločné ustanovenia**

Záručné podmienky: záruka 24 mesiacov odo dňa dodania a prevzatia plnenia.

**Podmienky pre odstraňovanie zistených vád:**

* zistené vady v čase plynutia záručnej doby budú odstránené bezodkladne.
* vady zistené po odovzdaní a prevzatí predmetu objednávky oznámi objednávateľ písomne kontaktnej osobe  dodávateľa  bez zbytočného odkladu.

Objednávateľ a dodávateľ vzájomne dohodnú dobu dodania opravy vo väzbe na príslušný typ vady.

Pokiaľ z povahy vady vyplýva, že na odstránenie vady je potrebná dlhšia doba, dodávateľ je povinný o tom objednávateľa písomne upovedomiť a dohodnúť s ním primeranú lehotu na odstránenie.

Právne vzťahy osobitne neupravené touto objednávkou sa riadia príslušnými ustanoveniami Obchodného zákonníka a súvisiacimi právnymi predpismi platnými a účinnými v Slovenskej republike.

Dodávateľ berie na vedomie, že objednávateľom je subjekt, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“, na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením objednávky, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, a iné), na internetovej stránke objednávateľa za účelom zvyšovania transparentnosti samosprávy pre občanov a kontroly verejných. financií občanmi. Tento súhlas sa udeľuje bez akýchkoľvek výhrad a bez časového obmedzenia.

………………………………….

Dátum: ………………. podpis oprávnenej osoby uchádzača

Doklad musí byť podpísaný oprávnenou uchádzačom, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.

**Príloha č. 5: Spôsob uplatnenia hodnotiaceho kritéria a spôsob určenia cenY**

Jediným kritériom na vyhodnotenie ponúk je najnižšia cena za celý predmet zákazky, vypočítaná a vyjadrená **v eurách (EUR) s DPH**.

Cenu uchádzač uvedie do priloženého formulára **„Návrh na plnenie kritéria“**, ktorý tvorí **Prílohu č. 3** tejto Výzvy.

Uchádzač uvedie cenu **zaokrúhlenú na 2 desatinné miesta.**

Verejný obstarávateľ posúdi v rámci vyhodnocovania ponúk ponuky uchádzačov, ktoré boli zaradené do vyhodnotenia. Verejný obstarávateľ bude hodnotiť ponuky uchádzačov podľa kritéria:

V cene za dodanie celého predmetu zákazky uvedenej v ponuke uchádzača budú započítané všetky náklady uchádzača súvisiace s realizáciou predmetu zákazky (napr. dopravné náklady, režijné náklady, mzdové náklady, a pod.). Cena musí zahŕňať všetky náklady uchádzača na riadne dodanie predmetu zákazky.

Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z.

Na prvom mieste v poradí sa umiestni ten uchádzač, ktorého ponuková cena za celý predmet zákazky s DPH bude najnižšia.

Poradie ostatných uchádzačov komisia na vyhodnotenie ponúk stanoví VZOSTUPNE podľa ponukovej ceny za celý predmet zákazky s DPH.

V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu/objednávky sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, sú ním predložené celkové ceny konečné a nemenné a budú považované za cenu na úrovni s DPH.

Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

1. Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov. [↑](#footnote-ref-1)
2. Ku každému zo subjektov/členov skupiny dodávateľov sa požaduje uviesť obchodné meno, sídlo/miesto podnikania, IČO. [↑](#footnote-ref-2)
3. Požaduje sa uviesť vedúceho člena skupiny dodávateľov v rozsahu obchodné meno, sídlo/miesto podnikania, IČO. [↑](#footnote-ref-3)
4. Čestné vyhlásenie musí byť podpísané oprávnenou uchádzačom, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov. [↑](#footnote-ref-4)